จงเสนอไอเดีย 4 บทเรียนการทำธุรกิจจากเจ้าของธุรกิจที่ยังวัยรุ่น
1. อย่าจ้างคนโดยเพียงยึดถือประวัติบน Resume เพราะมันไม่บอกอะไรเกี่ยวกับ Passion
Resume บอกประวัติการทำงาน แต่ไม่ได้บอก Passion ของคนทำงาน พนักงานที่มีคุณภาพที่จะผลิตผลงานดีๆนั้นต้องเป็นคนที่มี Passion หรือความรักความหลงใหลในสิ่งที่ตัวเองจะเข้าไปทำ ไม่ใช่เพียงแค่จะเอาเงินเยอะๆ คุยกับผู้สมัครเพื่อดูว่าเขามีหัวใจให้กับการทำงานหรือไม่เป็นสิ่งสำคัญกว่าประวัติอันยาวยืดในเอกสาร

2. จงขายวิสัยทัศน์ เพราะนักลงทุนเบื่อแล้วกับการนำเสนอแต่ Feature ของสินค้า
Yunha ใช้คำว่า Sell Your Vision หรือ วิสัยทัศน์ ในการเผชิญหน้ากับนักลงทุน พวกเขาพบเจอกับการเสนอไอเดียสินค้าซ้ำๆกัน คำพูดซ้ำๆ กันเกี่ยวกับการมีทีมงานผู้เชี่ยวชาญอย่างนั้นอย่างนี้ มีแผนการตลาดเลิศหรู แต่หัวใจที่เป็นรากฐานของธุรกิจนั่นคือ “Why do you do it” คุณทำ Startup นี้ขึ้นมาเพื่ออะไร อะไรคือ Story ที่จุด Passion ของคุณขึ้นมาทำสิ่งๆนี้

วิสัยทัศน์ ที่เกิดจาก Story + Passion + Why เป็นจิตวิญญาณของตัวผู้ประกอบการที่จะการันตีว่าเขามีพลังมากพอที่จะขับเคลื่อนไอเดียให้เกิดเป็นรูปธรรมอย่างไม่ท้อถอยไปง่ายๆ เป็นสิ่งที่ดึงดูดและน่าสนใจกว่าการพูดถึง Feature ของสินค้าและวุฒิการศึกษาของลูกทีมแต่ละคน

3. เริ่มต้นให้เร็วที่สุด อย่ารอช้า อย่าคิดเยอะ เพราะความสมบูรณ์แบบไม่มีจริง
ผมจะมีวลีติดปากอยู่ประโยคหนึ่งว่า “คิดได้ ทำเลย” ผมทำบล็อกด้วย WordPress นี้ก็หลักการเดียวกัน คิดไป ทำไป งมไป แก้ไป มีไอเดีย แต่โปรดักท์จะขายได้ไหมไม่รู้ แต่รู้งบประมาณว่ารับได้เท่านี้ๆ ก็อ่ะ! ทำสักตั้ง

Yunha บอกประมาณว่า หากมีไอเดียพร้อมกับรู้ใจตัวเองว่าอยากทำอะไรก็เริ่มทำเลย การได้ทำนั้นไม่ว่าผลจะเป็นอย่างไรก็ยังเสียใจและเสียดายน้อยกว่าการไม่ได้ทำ ต่อให้ไม่รู้เรื่องรู้ราวอะไรในสิ่งที่คุณจะทำแต่คุณจะได้เรียนรู้ไปตลอดทางจากการปฏิบัติจริง ยิ่งเริ่มต้นเร็ว ยิ่งถึงฝั่งฝันได้ก่อน

4. จงค้นหาและพูดคุยกับคนที่มีประสบการณ์จะเร่งกระบวนการความรู้ได้เร็วกว่าการอ่าน
อันนี้ถือเป็นคำแนะนำที่ทำเอาผมอึ้ง เมื่อผู้สัมภาษณ์ถามเธอว่า ให้แนะนำหนังสือ 3 เล่มสำหรับผู้สนใจจะเป็น Startup entrepreneur เธอตอบทันทีว่าไม่ต้องอ่าน แต่ให้หาตัวหรือหากลุ่ม Startup entrepreneur ให้ได้แล้วเข้าไป Join กับพวกเขาแบบตัวเป็นๆ เธอบอกว่าการได้นั่งคุยกับคนที่มีประสบการณ์เพียงหนึ่งชั่วโมงได้ความรู้ถึงกึ๋นแก่นกว่าการนั่งอ่านหนังสือในเรื่องเดียวกันหลายเท่าตัว
ข่าวเศรษฐกิจและการเงิน